### 3.     Indkaldelse af stedfortræder til 2. behandling af budgettet for 2022

**Åbent**

Sagsnr.: 326-2017-36316       J.nr.: 00.22.02           Dokumentnr.:
326-2021-251617

**Sagstype**

Beslutning.

**Resume og sagens baggrund**

Josephine Jeppesen (V) har meldt afbud til Kommunalbestyrelsesmødet
den 6. oktober 2021, hvor 2. behandling af budgettet finder sted.

Borgmesteren har derfor indkaldt stedfortræder Jørgen Overgaard
Karlo Paulsen til at deltage i 2. behandlingen af budgettet. Kommunalbestyrelsen skal
her godkende, at betingelserne for at indkalde stedfortræder er til stede samt
godkende Oskar Svendsen som stedfortræder.

**Indstillinger**

Kommunaldirektøren indstiller, at Kommunalbestyrelsen
godkender

1. at der foreligger et forfald, der berettiger til
   stedfortræderindkaldelse
2. at Oskar Svendsen er rette stedfortræder og
   valgbar.

**Behandling**

Kommunalbestyrelsen.

**Sagsfremstilling**

Ifølge den kommunale styrelseslov § 15 stk. 1 kan en
stedfortræder kræves indkaldt ved et medlems afbud til Kommunalbestyrelsens 2.
behandling af budgettet.

Det er de medlemmer, der er valgt på den pågældende
kandidatliste, som det fraværende medlem er valgt på, der kan kræve
stedfortræder indkaldt.

Borgmesteren har derfor, på Venstres anmodning, indkaldt
stedfortræder Oskar Svendsen til at deltage i 2. behandlingen af budgettet.

Kommunalbestyrelsen skal træffe beslutning om, hvorvidt
betingelserne for stedfortræderens indtræden er til stede, dvs. om der
foreligger et forfald, der berettiger til stedfortræderindkaldelse
(helbredstilstand, graviditet, barsel eller adoption, varetagelse af andet
offentligt hverv, forretninger eller lignende) samt om stedfortræderen er rette
stedfortræder og valgbar.

**Økonomiske konsekvenser**

Der udbetales en diæt til stedfortræderen på 435 kr.